  Туспуктэм: vk.com (Министерство сельского хозяйства УР) Удмуртие 20-21 инвожое Россиысь гурт возёсъя министрлэн нырысетӥ воштӥсез Оксана Лут вуылоз. Со сярысь элькунысь гурт возёсъя министерстволэн персс-службаез ивортӥз. Приволжск но Урал федерал округысь интыысь аскивалтэтъёс понна гуртъёсты но пичи возёсъёсты котыр ласянь азинтонъя ужрадъёс орчтозы. Со сяна, Оксана Лут но «Народный фермер» огазеяськонлэн кивалтӥсез Олег Сирота фермеръёсын пумиськозы, гурт возёсысь ужпумъёсты эскерозы. Мылкыд карисьёс гурт возёсъя министерстволэн «ВКонтакте» мерлыко вотэсысь огиназ яке иворэн бамыз улэ тунсыкъяськытӥсь юанъёсты гожтыны быгато. Тодэ вайытом, Удмуртиын ар кутсконысен 8,9 процентлы тросгес йӧл кыскизы. Элькунын пудо сиён дасян ужъёс мыно. Кӧс куазь йырин элькунын нимысьтыз тупатэм югдур юнматыны быгато. Тегъёс: гуртвозёс гуртвозёсъяминистерство Удмуртия  